R5dwMg/zh-wiki-yue-long huggingface dataset:
先驗方法論首先闡明，純粹理性嘅經驗使用雖然有正確嘅使用法規，但其理論嘅奧用卻冇法規可言，因而必須對其先驗使用方法加以訓練，確立一啲「消極嘅」規則，以限制純粹理性嘅擴充到可能經驗之外嘅傾向，從而為建立一種有關經驗嘅形而返學準備咗方法論嘅原則。
康德认为知识係人类同时透过感官与理性得到嘅。经验对知识嘅产生係必要嘅，但唔係唯一嘅要素。將经验转换为知识，就需要理性，而理性则係天赋嘅。人类通过范畴嘅框架来获得外界嘅经验，没有范畴就无法感知世界。因此范畴与经验一样，係获得知识嘅必要条件。
喺因果律方面，康德亦推翻咗休谟嘅观点。休谟认为因果律并唔存在，人类只係由于习惯才认为两个现象之间有关联。亦就係说，我们只能感知白球与黑球嘅运动，但却无法感知白球导致黑球移动嘅肇因。正係因为我们无法感知因果律本身，所以休谟认为我们无法证明因果律嘅存在。
喺宗教问题上，康德承认无论係经验还係理性都无法证明上帝嘅存在。但係佢认为，为咗维护道德嘅缘故，我们必须假设上帝与灵魂嘅存在。佢將这些信仰称为「实践嘅设准」，即一个无法证明嘅假设，但为咗实践嘅缘故该假设必须成立。
伦理学方面，康德否定意志受外因支配嘅说法，而係认为意志係与生俱来嘅，而唔係从后天获得。这套自然法则係无上命令，适用于所有情况，係普遍性嘅道德准则。康德认为真正嘅道德行为係纯粹基于义务而做嘅行为，而为实现某一个个人功利目的而做事情就唔能被认为係道德嘅行为。
因此康德认为，一个行为是否符合道德规范并唔取决于行为嘅后果，而係采取该行为嘅动机。康德还认为，淨係得当我们遵守道德法则时，我们才係自由嘅，因为我们遵守嘅係我们自己制定嘅道德准则，而如果只係因为自己想做而做，则没有自由可言，因为你就成为各种事物嘅奴隶。
自1937年日本二二六事件開始，日本國內政局動蕩不安，政府迫切需要轉移國內民眾嘅視線，解決接踵而來嘅經濟、政治問題。而《何梅協定》簽訂之後，中華民國政府響華北嘅勢力銳減，客觀上為日本發動戰爭提供咗有利條件。
1937年7月7號日本嘅中國駐屯軍係未通知中國北平地方當局嘅情況下，響國民革命軍駐地附近進行「軍事演習」。夜晚日軍話有一個士兵失蹤，要求進入北平西南嘅宛平縣城搜查。國軍拒絕咗呢個無理要求。日軍於是喺夜晚八點開槍開炮猛轟北平盧溝橋，向城內嘅中國守軍進攻。
事件後第二日中國共產黨就發表抗日通電，要求中華民國政府儘快履行喺西安事變時嘅承諾。時任國民政府軍事委員會委員長嘅蔣介石響7月17號喺廬山談話會上邊宣佈準備應戰同埋必要時守土抗戰到底嘅決心。7月28號、7月30號，日軍相繼佔領北平、天津。
盧溝橋，又叫永定橋，係北京永定河上一座橋，金代明昌三年起好，元代歐洲嘅馬哥孛羅曾經參觀過，有喺遊記度寫，所以歐洲人叫條橋做馬哥孛羅橋。1937年7月7號，日軍進攻盧溝橋，爆發「盧溝橋事變」，開始咗八年抗戰。
南京，簡稱寧，別名金陵、石城，喺長江下游沿岸，係中華人民共和國江蘇省省會，曾經係中華民國名義上嘅首都，自古以來係中國嘅重要都會，素稱「東南門戶、南北咽喉」，係長江流域乃至南中國嘅中心都會。喺14世紀到15世紀期間，南京曾經係世界上最大嘅都會。
南京係中國歷史文化名城，有二千幾年歷史，做過多次國都，係中國四大古都之一，有「六朝古都」甚至「十朝都會」之稱，歷史遺存同埋自然景觀令南京成為中國嘅旅遊城市之一。南京係中國15個副省級市之一，即係喺經濟、出臺政策方面享有近乎於省級嘅自主權。
南京亦係揚子江下游、長三角經濟區嘅產業城市同經濟中心，江南地區嘅文化同政治中心，作為商業中心喺華東僅次於上海。長江、京滬鐵路喺呢處交匯，係華東地區嘅交通樞紐。南京重有個出名，在於夏天時滾夾熱，暑氣重，同重慶、武漢並列爲中國三大火爐。
南京總面積6587.02 km²，總人口843萬人。2018年南京GDP 12820.40億元人民幣，人均GDP 15萬2886元，城鎮居民人均可支配收入5萬9308元，農村居民人均可支配收入2萬5263元。
意思就話鐘山畀長江呢條巨龍蟠住，而座石頭山似隻虎踞伏，有龍虎相守，係個有帝王之象嘅地方，定做國都啱曬。所以歷代中原王朝南渡，都揀南京做首都，不過有個歷史現象幾得意，定親南京做首都嘅王朝，基本上都唔長久，而且風雨飄搖。
於是又有人話南京風水差，至於點差，無人知，有傳聞話秦始皇有日見到南方有紫氣昇，啲人話嗰度會出帝王，秦皇自然唔想有人搶佢位，於是挖崩啲山、挖咗條秦淮河，秦淮河彎彎曲曲，係金粉胭脂地，就話紅顏禍水禍君王，藉此搞衰南京風水。
而對中國來講，「南京」嘅「南」係相對於中原嘅洛京而言，因為自古以來洛陽視爲「天地之中」，係中原嘅中心地帶，稱爲「神都」，中國首都本來應該定喺中原，而家方位有所偏差，於是就喺前面加個方位來表示。類似嘅有北京，以及曾經嗌過做「西京長安」嘅西安，同埋曾經稱做「東京開封府」嘅開封。
重有遞種講法認為南京喺明朝時原本係全國首都，後來遷都北京，南京變成留都，結果就有南北兩京嘅講法，譬如明朝時將漢地概括爲「兩京十三省」。換言之係複都制嘅產物，而明朝立國之初，亦將金陵作爲南京，而大梁作爲北京，亦係南北兩京。
南京嘅傳統英文名叫做Nanking，呢個係郵政式拼音，由舊時嘅英國傳教士根據當時嘅官話整落嘅，係以前中國地名嘅羅馬字寫法。而家南京嘅英文名叫做Nanjing，呢個係普通話拼音，係中華人民共和國成立後推行嘅拼音方案。
呢兩個名好接近，只係「京」字嘅聲母唔同，呢個反映出百幾年間官話音韻嘅變化，亦即係顎化。「k」表明「京」嘅舊時官話聲母同現時粵語一樣，即係粵拼、普通話拼音嘅「g」，音標係，但後來因爲之後接，開始顎化爲，接住發音部位前移，由軟顎轉移到硬顎，變成現時嘅，寫成普通話拼音就係「j」。
雖然Nanjing係現時英文標準名，不過舊式嘅Nanking重流傳，而且好多嘅歐洲語言繼續用唔顎化嘅串法來稱呼南京，比如法文嘅Nankin，葡萄牙文嘅Nanquim，西班牙文嘅Nankín，意大利文嘅Nanchino，荷蘭文嘅Nanking，俄文嘅Нанкин。
另外「南京」呢個詞喺日文有個好特別嘅現象，喺明治到昭和初期嘅日本，呢個詞係個含有「外來」、「異國」意味嘅接頭語。而家日文重殘留噉嘅名，比如將南瓜直接叫「南京」、木蝨叫「南京蟲」、掛鎖叫「南京錠」、花生叫「南京豆」、麻包袋叫「南京袋」，就連佢本國都有種雜技叫做南京玉簾。
唐代時呢度換過好多個名，歸化出自唐初喺當地割據稱王嘅杜伏威歸順李唐嘅事，白下出自南朝時白下城，「白下」意思係「白石山下」，白石山亦即幕府山，因盛產白雲石得名。上元出自初設時正值唐肅宗上元年間，後來上元、江寧劃城而治近千年，人稱「上江兩縣」。
元代時，呢度由建康改名做集慶，出自呢度係元文宗嘅龍興之地，元文宗原本喺宮廷權鬥時失敗流放，後來召返入京，封佢喺建康做懷王，後來宮廷政變，佢成爲元朝第七個皇帝。集慶嘅意思係「滙集喜慶」，因爲元文宗就喺呢度封做懷王，之後重做埋皇帝，係兩大喜事。
南京位於長江下游地區，喺江蘇嘅西南部，北距北京1200公里，西距成都1600公里，東離上海300公里。轄區座標範圍喺北緯31°14′~32°37′，東經118°22′~119°14′之間，市中心座標喺北緯32°02′38″，東經118°46′43″。
南京地控長江，江北係江淮平原，江南嘅東面係長江三角洲，從長江口到南京市區有347公里，全年都可通航萬噸級輪船，同時有京滬鐵路穿過，係中國最大嘅綜合性經濟區──長三角經濟區嘅成員。轄區面積6597平方公里，南北最大直綫距離140公里、東西最大直綫距離80公里，東北、東面、東南分別係江蘇嘅揚州、常州、鎮江，南、西、北分別係安徽嘅宣城、馬鞍山、滁州，市界總長730公里。
南京多山，中部有江北嘅老山以及寧鎮山脈，南部嘅秦淮流域有橫山、東廬山，其中市區東面嘅紫金山係名山來嘅，紫金山又稱爲鐘山，海拔448.9米。除咗紫金山，城北有幕府山，西有清涼山，城南有出產雨花石嘅雨花臺，西南有牛首山、祖堂山，東北有紅葉聞名嘅棲霞山，江邊有長江三大磯之一嘅燕子磯。
地形以丘陵爲主，屬寧鎮揚丘陵區，成個南京面積低山佔3.5%、丘陵佔4.3%、崗地佔53%、平原低地同水域佔39.2%，森林覆蓋率13%。喺南京嘅北、中部啲泥以黃棕壤爲主，南部同安徽交界處有細面積嘅紅土。
南京嘅資源好豐富，佢位於長江中下游富鐵、富銅嘅成礦帶，有54種礦藏，其中有開採價值嘅近30種。鐵、銅、鋁、鋅、金、銀、鍶等15種礦藏儲量江蘇第一，有4種入中國前六位，其中鐵儲量佔江蘇全省89%，銅、鉛鋅儲量佔全省90%以上。
南京地方嘅鐵礦從春秋開始，開採咗2500年，礦點、礦床總數達46處，其中冶山鐵礦由西漢開始，直到而家重開採緊。而溧水愛景山嘅鍶礦無論係儲量、品質都係東南亞第一。喺六合重有藍寶石礦。南京嘅水資源亦好豐富，除咗長江、地下水，重有好多嘅河湖。
南京夏天時滾夾熱兼焗，7月均温達28.1℃，人稱「火爐」，同武漢、重慶一齊評爲中國三大火爐。不過根據近30年嘅高温日數記錄，南京嘅高温程度、日數明顯少過九江、武漢、重慶。凍起上來，南京亦幾凍，1月均温達2.
周元王四年越國滅吳後，范蠡喺今日中華門外秦淮河口嘅長干里築越城，一般將呢年定爲南京正式建城年，距今已過2500年。周顯王三十六年，楚國征服越國，楚威王熊商喺石頭山築金陵邑，所以南京又叫「金陵」「石頭城」。
秦朝大一統後，秦始皇三十七年，秦始皇南巡，毀壞金陵邑城，喺而家江寧嘅秣陵街道設秣陵縣，並從金陵地區開始修築穿過江蘇東南同浙江東北嘅馳道。傳說秦皇之所以改名，係因為聽到「金陵王氣」嘅傳言，嬲嬲哋就將「金」改成「秣」，「秣」嘅意思係「餵馬嘅草料」 來貶低呢度。
五胡亂華之後，晉室南渡，先係304年匈奴人劉淵建立漢國，於是307年瑯琊王司馬睿來呢度修葺都城，311年永嘉之禍令西晉國都淪陷，喺317年胡人殺咗晉愍帝後，啲士族世家扶持司馬睿即位做晉元帝，中興晉朝基業，定都建康，史稱東晉，入南北朝時代。
六朝時南京好繁華，係南京第一個黃金時代，謝朓嘅詩句「江南佳麗地，金陵帝王州」就係經典概括。六朝嘅建康係當時世上最大嘅城市，人口過百萬，係世界上第一個人口達百萬級嘅都會。六朝嘅南京同羅馬並列爲「世界古典文明兩大中心」。
由於衣冠南渡，320年後起南京地區有大量嘅僑郡、僑縣來安置南渡人口，而且變遷複雜，最多時有12個僑郡、33個僑縣，劉宋之後廢除。由此南京人口暴漲，中原精英帶來嘅文化因而保存。雖然328年時畀叛軍攻陷，直到遞年平叛時，建康毀壞唔少，但330年起修築臺城，建康又恢復返原先嘅昌盛。
當時建康文化繁榮，劉義慶《世說新語》、鍾嶸《詩品》、昭明太子《文選》、范曄《後漢書》、裴松之《三國志注》、沈約《宋書》、蕭子顯《南齊書》、劉勰《文心雕龍》等等重要嘅文史著作喺建康寫成。當時建康紙醉金迷，佛教大興，居民28萬戶左右，而僧尼達10萬餘，梁武帝先後四次喺同泰寺捨身出家，當時建康佛寺好宏麗，規模大嘅號稱「騎馬關山門」，因此唐人杜牧寫詩嘆「南朝四百八十寺，多少樓臺煙雨中」。
隋唐兩代，中原朝廷刻意打壓金陵故都，尤其輔公祏喺623年~624年間喺金陵稱帝叛唐後，喺唐朝有255年貶爲潤州屬縣。不過隋朝開掘嘅大運河令長江對面嘅揚州成爲貨物集散地，帶挈起金陵，於是六朝嘅繁華逐步再現。
五代時中原諸雄相爭、戰亂唔停，江南安定過北方，從楊吳開始有70幾年無戰亂，於是楊吳時由昇州改設金陵府，914年起拓築金陵城，後來成爲楊吳嘅西都。之後金陵成為十國之中最強嘅南唐嘅國都，南唐立國當年已經畀楊吳改名做江寧府。
宋代時金陵城其實係有機會做首都嘅，喺靖康亂之後，康王趙構就喺呢度登基爲宋高宗，不過之後金兵南下，宗澤嘅部下杜充無能、失地千里，喺完顏宗弼攻過長江後向金軍投降，最後金陵陷落，宋軍失咗呢座江南大城，雖然話建炎四年岳飛喺下關同城南牛首山大敗金兵，岳家軍收復建康城，不過自此南宋就唔敢定都建康而偏安於臨安。
蒙元南侵後，建立種族制度，其中南方漢人同其他民族屬最低等嘅南人，受最重嘅壓迫，比如重稅苦役、唔公正嘅刑律，元末再加埋啲天災人禍刺激，各地有反抗暴政嘅起義，朱元璋係其中之一。1356年，朱元璋攻佔集慶，改名應天府，之後以呢度爲根據地統一中國。
朱元璋駕崩後，朱棣發動靖難之變奪得帝位，永樂元年改北平府爲順天府做行都，1421年遷都順天府，而應天府成為陪都，再次有南北兩京嘅講法。當時啲人對遷都好大意見，所以到佢嘅仔明仁宗登基時直接返南京，但因爲佢登基一年之後就駕崩，結果京師遷唔返去，北京確定爲國都，但開國皇帝嘅皇陵喺南京，兼且佢係先皇開國登基之地，所以南京獲得留都嘅地位，就似國都北京設直隸噉設南直隸。
雖則話遷咗都，但南京作爲當時中國經濟文化中心嘅地位無變，比如鄭和去西洋嘅船隊就係呢度出發，《永樂大典》就喺南京國子監度成書，大報恩寺同琉璃塔等重要寺院落成，江南貢院、江寧織造府呢啲重要文敎、經濟機構都喺呢度。
1842年鴉片戰爭清朝失敗，喺南京下關江面嘅英國軍艦康華麗號簽江寧條約。1853年太平天國定都江寧，改名天京，同時江寧由府改爲郡，在此建都11年，直到1864年清朝恢復當地統治。因為動亂，如天京事變、太平軍同清軍嘅戰爭、以及湘軍破城後嘅燒殺掠奪，南京一度蕭條，後來開通商埠、鐵路通車，南京先恢復返。
據1858年《天津條約》、1860年《北京條約》，1899年南京成爲通商口岸，對外國開埠。晚清，喺呢度先後任南洋大臣兼兩江總督嘅曾國藩、李鴻章、左宗棠、沈葆楨、張之洞、劉坤一、端方等重臣都係洋務運動嘅領軍，因此當時南京係洋務新政嘅實踐地，發展咗近代文教、交通、工業，到1910年，城內有名嘅公立、教會興辦嘅新式學堂達48間。
1912年1月1號中華民國喺南京成立，廢除江寧府，而江寧、上元兩個縣合併爲南京府，將臨時政府設喺呢度，南京再一次成為中國首都。不過因爲華北畀清廷控制，所以同袁世凱交換，孫中山喺當年4月辭職，讓位畀佢，而袁世凱去逼宮，令清朝退局。
之後遷都北京，結束臨時政府，入到北洋政府時期，所以遞年南京府改成江寧縣，繼續做江蘇省城，不過上元無恢復返，自此消失。1913年7月15號~8月11號期間，黃興、何海鳴喺南京先後三次宣佈江蘇獨立，討伐袁世凱，不過當年9月2號就畀北洋軍攻佔南京。
喺國民政府時期，南京係中國六大都會之一，1927年到1937年稱為南京十年，南京城市發展迅速，成為現代都會，喺世界上出嗮名。1928年時就已經成立專門嘅首都建設委員會，請啲專家來規劃城市，1929年12月就作好咗《首都計劃》。
之後國共內戰當中，國民黨輸咗畀共產黨，民國政府過咗去臺灣，喺1949年4月23號，解放軍攻佔南京，成為家下嘅南京市，南京嘅實權入咗當年10月1號中共建立嘅中華人民共和國度。由於南京過去係民國政府中央所在，所以地位一落千丈。
毛澤東死咗後，到鄧小平執政，佢搞嘅改革開放惠及南京，農業、工業等經濟起錨，於是南京重新逐步發展。1994年2月南京昇爲副省級市，有返類似省級嘅地位。攞到類省級地位後，南京城變化好大，到2003年，40 km²嘅古城區，得5 km²未喐過，而古城區外亦起咗大片嘅新城區。
中華民國方面，南京嘅地位比較尷尬。因爲行憲，有寫明南京做國都嘅《訓政時期約法》廢除，而憲法當中又無條文講明法定首都，喺中央政府遷臺後，由於反攻大陸嘅政策，直到1990年代廢除《動員戡亂時期臨時條款》前，南京一直當做中華民國嘅名義首都，而臺北只係臨時首都、戰時首都。
不過情況亦有反覆未明，2013年12月，中華民國教育部發函話，「中華民國首都喺南京，中央政府所在地係臺北」，要啲學校睇住呢條原則來做，結果畀人笑，民眾唔多接受，學者批佢係流亡心態，結果啲官出來道歉。由於首都議題比較尷尬，現時臺灣啲學校講到呢味會避開，啲書以「中央政府喺臺北」做基調。
南京嘅人口住得好集中。江南六區嘅面積只佔全市12%，但常住人口佔55%，當中秦淮、鼓樓嘅人口密度相當於北京嘅主城區。南京作爲高等教育中心，市民嘅教育程度比較高，2011年有在校大學生81萬人，全市常住人口中有大學學歷嘅人佔26.
12%，相當每四人有一個大學生，排喺副省級市嘅第一位，低過北京，高過上海。不過南京人口結構面臨老齡化、少子化問題，平均家庭規模降到每戶2.77人，低過江蘇平均水平，而幼少年人口比重降到9.51%，排喺副省級市尾叾。
據2010年中國第六次人口普查數據，南京有55個民族，其中漢族佔咗98.76%。而少數民族人口9萬9307人，當中回族有6萬8千人，佔少數民族人口嘅68.94%。其他人口過千人嘅少數民族有滿族、蒙古族、苗族、壯族、朝鮮族、土家族、維吾爾族、布依族、彝族。
從歷史睇，南京主要係漢族城市，長期以來漢人佔人口九成以上，但作爲都會，自古聚埋好多其他民族。早期有荊蠻、沔蠻等民族，但都歸融咗，唐宋以來主要有回、滿、蒙、藏呢幾族嘅活動。回民嘅先祖係來華經商嘅回教徒，唐宋開始有，不過多數係僑民，冇落籍。
元代政府重用色目人，衙門嘅行政長官多數選派佢哋，佢哋唔再做僑民而以當地爲家。明代之後優待回民，佢哋聚喺作爲大明京師嘅南京，回民文化發展快，乃至成爲明清民國三期中國回教嘅中心之一，洪武年間分遣回民去雲貴甘青等地，有「天下回回半金陵」嘅講法，即係話好多回民祖籍南京。
滿族係清代入南京嘅，原先嘅明故宮變成八旗嘅江寧駐防城，俗稱滿城，最多時駐軍6002人，80%係滿洲八旗，20%係蒙古八旗，乾隆三十六年六月又將八卦洲列爲官置旗地。成爲民國首都後，喺南京設置蒙藏委員會，有大量蒙古、藏地嘅駐京代表同啲眷屬。
自三國成爲都城以嚟，南京由於佢戰略性嘅地理位置、便利嘅交通，成爲紡織、鑄幣嘅中心之一。明代作爲國都係佢第二個黃金時代，南京產業擴展，不但係中國首屈一指嘅都會，喺世界上亦係最繁華嘅都市之一。當時南京係中國政治、經濟、文化、交通四大中心嘅超級城市，當中絲織、鑄幣、印刷、造船呢啲產業嘅規模、技術水平有好大發展，當時南京係遠東最繁華嘅產業中心。
20世紀上半葉，南京又再成爲中國政治中心，於是人口急劇增加，當中有好多係消費旺盛嘅上流階層，導致南京由產業中心變成消費強勁嘅城市。1936年南京第一間百貨公司中央商場開張，賣嘅全部係國貨，之後又開咗好多間百貨，吸引全中國嘅商人滙集呢度賣嘢。
當時南京嘅新街口係「中華第一商圈」，呢度係幾條主幹道嘅交接點，滙集大批飯店、商場、報社、戲院，飲食、娛樂等各門商業生意興隆，重有銀行區，係當時中國金融中心之一。除咗商業、金融業發達外，當時基礎工業成就顯著，輕工業亦發展得唔錯，但農業、手工業舉步維艱，甚至衰落。
雖然有工業成就，但欠缺大型工業，而城市消費強勁，所以有好多人口從事服務業。根據1948年6月統計，南京135萬人當中消費人口約70萬，服務業從業人口超過30萬，工農生產人口只佔10%。另外由於社會變遷賴低啲問題，毒品、賭業、賣淫亦幾盛行。
1950年代開始，中國大陸實行計劃經濟，國家計劃有一環係快速工業化，於是喺南京投資起咗好多國有嘅重工業企業，建成電子、機械、化工、石油四大國有重工門類，令南京變成華東嘅重工業基地之一，亦係個有規模嘅綜合性工業城市。
但嗰陣時南京工業發展唔穩定，有時猛增，有時後退，有時停滯，冇法穩定增長，而且工業門類忽視輕工業，發展慢，同時由於計劃體制，管理水平唔高。當時當局好想將南京變成世界級數嘅工業城市，又有大躍進等政治運動，結果做咗啲盲目舉動，唔顧實際結果干擾咗經濟。
比如1960年代到1970年代間，當局搞起「南京煤田大會戰」，使咗過百萬元人民幣去挖煤，但實質南京地方缺煤兼且啲煤唔靚，份投資同產出相比冇數圍，原有嘅煤礦仔唔理地質亂咁挖，結果損壞礦藏、產能下滑，而新煤礦又遲遲挖唔到煤，最後嘥曬啲錢。
第三產業亦幾發達，近年來佔全市GDP嘅50%以上。南京位於長三角，佢同呢個區域內嘅城市競爭緊外國投資，而家有幾多出名嘅跨國企業喺南京開分部、投資設廠，比如有微軟、IBM、蘋果、福士、歐霸、艾歐史密斯、聲寶。
自從中國加入WTO，南京成爲外國投資熱點，2001~2004年間外資數量平均以70%速度增長，世界500強有50間投資南京，而到2007年就達100間。公有企業方面，傳統國企相比外企、民企，效率差啲，競爭力弱，結果有好多國企孭咗筆巨債，甚至一度威脅銀行體系，於是當局改革國企，國企搞民營化、公司化。
不過唔係所有國企改革後都適應到時勢，1995年南京第一間國企執笠，之後嘅破產、炒魷造成大批工人失業，呢班人因爲成世人過慣國企按部就班嘅生活，識嘅嘢唔多，炒魷時年紀偏大，無論學嘢定轉型都執輸，於是好難搵番份工，國企生活令當中多數人覺得出來做生意好羞家，所以呢代人失業後過得好閉翳。
今日嘅南京由於位於中國沿海開放帶同長江流域開發帶嘅交滙處，所以係長三角嘅西部門戶，有承東啟西嘅作用。而家南京係中國緊要嘅綜合性工業基地，除咗四大支柱產業，仲新興起軟件及服務外包、智能電網、風電光伏、軌道交通，形成服務業同製造業協調嘅產業格局。
南京地方屬亞熱帶季風氣候，雨熱同季，降水充沛，啱農業發展。2018年南京嘅農業產值達288.41億元人民幣，同比增長0.9%，其中糧食全年總產106.92萬噸，同比增長1.5%，蔬菜總產284.46萬噸，同比增長10.
2014年尾時，高標準農田面積208.31萬畝，而糧食種植面積235.67萬畝，比上年減少6.36萬畝，油料種植面積69.57萬畝，比上年增加2.6萬畝，蔬菜播種面積130.28萬畝，比上年減少1.2萬畝。
南京作爲五口通商、洋務新政實行中心之一，又因爲傍住長江兼且係南北交通要道，之後又係民國國都，佢嘅工業喺中國起步比較早，工業化咗一百幾年，發展出十二門類工業，其中電子、機械、化工、建材係四條支柱，留低好多工業遺產。
比如1930年代初實業家喺江北投資起好中國最早嘅化工基地永利錏廠，當時係遠東第一大廠，日後當地就有個政區叫做大廠區，後來江北呢帶國家投資咗好多重工業，發展成重工業區，工業國有資產曾經佔全市三分一。南京而家嘅支柱工業有汽車、電子、鋼鐵、石油化工，保持住1960年代嘅特點。
7%。而家南京嘅經濟方針係將啲產業轉變爲資本密集型、技術密集型嘅產業，同時起咗四個國家級開發區、五個省級開發區吸引投資。雖然努力吸引外資，不過重係落後過週邊嘅蘇州、無錫、杭州，呢啲城市喺吸引外資、本土創新方面更掂，而南京經濟以國企爲主，轉型相對滯後。
南京目前三次產業中，增加值最高嘅係第三產業，佢嘅增速分別快過本地生產總值、第二產業增速1.4個、2.7個百分點，2014年第三產業比重比上年昇1.2個百分點。當中重頭嘅有金融業、資訊業、文化產業。呢三行產業分別佔GDP嘅10.
三次產業當中，第三產業嘅政策係確立服務業做主導，重點行業係軟件業、網絡服務業，其他服務業優化爲主，比如金融、物流、商務服務、文化產業、居民服務、商貿、旅遊會展。第二產業嘅政策係建立先進製造業基地，當中要發展新興產業，如風電光伏、電力自動化同智能電網、通信、環保業、生物醫藥、新材料、軌道交通、航空航天，另外會優化支柱工業、轉型提昇傳統製造業。
經濟成份中，支持國企開放重組，鼓勵民企發展，尤其係高新技術方向嘅民企，亦鼓勵民間資本加入國企重組。對外資亦歡迎，會有優惠政策，重點外企係世界500强、行業50强，地區合作上重點係香港、臺灣、星架坡，同時鼓勵本土企業出口。
由於南京轄區總體似長方形，東面係發達嘅長三角，南京位於長三角嘅邊緣，所以現時嘅城市規劃中，打算提昇中心城區，發展方向係南拓北進，輻射目標係蘇北、皖東。中心城區係指古城區、南部新城、東部新城、河西新城、江北新城呢五片。
而城市發展嘅外部目標係成爲適應到21世紀國際社會嘅國際城市，喺中國則成爲國家中心城市，包括成爲科技創新中心、綜合性樞紐、長三角輻射帶動中西部發展嘅門戶。因爲南京係長三角嘅北翼中心，一方面同隔籬嘅蘇州、無錫、常州競爭，另一方面承接上海金融、交通嘅輻射，所以佢大搞交通基建、金融改革，希望成爲泛長三角嘅區域金融中心、中國物流節點之一。
隨住南京城市發展，市區嘅超高層建築越起越多，自1997年開始，南京第一高樓嘅記錄不斷刷新。而家位於鼓樓廣場嘅紫峰大廈喺2010年開業，係現時江蘇第一高樓，亦係世界第十三高樓，喺中國大陸排第六高，評爲2006年中國十大地標之一，吸引咗好多國際機構集團入駐，發展出中央商務區。
現時南京嘅普通高等學校有53間，2018年南京嘅本專科學生有72.16萬人，研究生有13萬人，每年南京有26萬大學生畢業，約兩成留低。咁多高校當中，南京大學、東南大學係中國一流嘅名牌大學，同屬985工程嘅重點大學，亦係江蘇唯一兩間嘅985重點大學。
科技研究方面，南京係中國緊要嘅科研基地，當地高校、研究所主持嘅項目攞過曬三大國家科技獎嘅一等獎。現時南京有44位中國科學院院士、35位中國工程院院士，有62處省、市級嘅企業院士工作站。同時有80家世界500強同中國500強企業嘅研發機構。
南京第一個繁華時代係六朝，作爲絕對中心，呢度薈萃南朝文學精華，文學理論三部重要著作陸機《文賦》、劉勰《文心雕龍》、鍾嶸《詩品》喺度寫成，同樣其他緊要嘅文史作品，如劉義慶《世說新語》、昭明太子《文選》、范曄《後漢書》、裴松之《三國志注》都係呢度寫作。
唐代金陵作爲故都，吸引一班文人遊歷，金陵懷古變成一類題材，當中李白停留好耐，寫咗近200首關於南京嘅詩，比如《登金陵鳳凰臺》等名詩。其餘好多詩人都寫過南京，重出咗好多名句，比如劉禹錫《烏衣巷》「舊時王謝堂前燕，飛入尋常百姓家」、杜牧《江南春》「南朝四百八十寺，多少樓臺煙雨中」同埋《泊秦淮》「商女不知亡國恨，隔江猶唱後庭花」。
直到近現代，南京亦係文學活躍嘅地方，比如朱自清同俞平伯各自一篇寫佢哋一齊遊秦淮船河嘅同名作品《槳聲燈影裏的秦淮河》，都係現代中國散文嘅名篇。由於南京大屠殺嘅慘烈，產生幾多攞南京做背景來講呢件事嘅電影，諸如2011年嘅《金陵十三釵》、2009年嘅《拉貝日記》同《南京！
南京亦係文化出版中心，明代時南京國子監係中國兩大官方文化出版機構，根據宋、元古籍來整理、出版，最出名係十七史，啲書無論數量、影響都遠遠超過另一個嘅北京國子監。舊時世上最大嘅百科全書《永樂大典》，就喺南京國子監度成書。
南京市域內有十幾種民間戲曲歌舞，其中南京本地有白局，源於明清紡織工人喺機房唱嘅俗曲小調，後來演變成曲藝，因爲起初係業餘唱，唔收銀，叫做「白擺一回唱局」，所以叫白局，清代時興盛過，不過民國之後衰落，而家得啲老人家開私伙局噉唱下。
除咗表演藝術，民間器物工藝亦出眾。其中最出名係雲錦，列中國三大名錦之首，譽爲中國織錦工藝史最後嘅里程碑，因爲靚似天上雲霞而得名。雲錦起始於六朝，元明兩代發展，喺清代鼎盛，元明清三代一直係皇家貢品。另外明末時胡正言創立嘅十竹齋，出品嘅書畫譜、箋譜好精美，喺中國古代印刷史有劃時代意義。
南京有1780年嘅佛教史，佛教傳入中國無耐就傳到呢度，當南京成爲東吳國都後，佛教喺呢度向南方擴散。南京喺中國佛教史嘅地位好緊要，根據趙朴初，喺中國成立嘅大小乘各宗派都同南京有淵源，比如三論宗就係南京攝山成立，天台宗嘅天台大師最初喺南京宣講佢嘅學說，華嚴宗嘅根據《華嚴經》就喺南京譯成，同樣禪宗嘅依據《愣伽經》亦喺呢度譯出，涅槃師嘅根據《大涅槃經》喺南京畀謝靈運、慧觀注經梳理，再由鳩摩羅什嘅高足子弟道生講經。
南朝時南京係中國嘅佛教中心之一，有所謂「南朝四百八十寺」，熱衷佛教嘅梁武帝除咗自己出家，亦請咗好多大師，比如真諦法師，佢創立攝論宗、俱舍宗，又比如達摩祖師，佢喺度留低一葦渡江、佢同梁武帝會面時「無功無德」嘅有名典故。
而家南京有60處佛教場所，有名嘅寺有棲霞寺、靈谷寺、毗廬寺、雞鳴寺，而金陵刻經處係當年漢文木刻佛經嘅出版中心。2008年喺明代大報恩寺嘅遺址發現咗七寶阿育王塔，係目前世界發現體積最大嘅鎦金阿育王塔，而且入面供奉世界唯一嘅佛頂真骨，係稀世聖物，而家準備起返大報恩寺嘅琉璃塔，來供奉呢啲聖物。
南京自漢代開始歷代都有出名宮觀，漢末城東仙鶴門嘅仙鶴觀，三國嘅洞玄觀，南北朝嘅崇虛館，而南北朝一直到清代有朝天宮，明代時仲有天壇神樂觀，當時城內有68間宮觀。近代緊要嘅宮觀有朝天宮、斗姆宮、二郎廟、洞神宮、天妃宮、東嶽廟。
不過而家南京嘅道教衰落咗好多，民國時朝天宮改做其他用處，到共和國初期浄低斗姆宮，到而家市內各大宮觀原位都起曬大樓，得返天后宮一處，其餘嘅宮觀都喺高淳，有關王廟、三清宮、玉清宮、三元宮。到2015年南京約有道士4個，信徒3.
南京作爲大邑有好多回民，研究明清民國三期嘅中國回教，南京同北京係重中之重。史上南京有兩次回民嘅大幅增加，一次係蒙元南攻時隨軍嘅色目人，第二次係元末跟朱元璋起義抗元嘅回民，之後中國各地回民滙聚南京。作爲京師，亦吸引好多外國回民，比如透過香料之路、鄭和去西洋等等嘅途徑，明代時南京有十萬回民，自此呢度一直係中國東南回民最集中嘅城市。
明朝末年經堂教育嘅創始人胡登州嘅弟子張少山喺浄覺寺開堂教經，改變原先中國回教父子、師徒相傳嘅局面，於是南京成爲中國回學中心之一，兼且創立金陵學派，呢個學派講求「以儒詮經」，出版咗《正教真詮》、《希真正答》、《天方性理》、《天方至聖實錄》呢啲回學經典，因而促進回教中國化。
呢度亦產生一批回學大家，比如馬忠信、王岱輿、伍連城、伍遵契、劉漢英、劉智、金天柱、唐傳猷等。清末民初時南北兩京係中國回教轉型、開展新文化運動嘅兩個中心。近世以來，回教喺南京衰落咗，一係日本侵略，二係文革破壞，現時南京有22位阿訇，回教徒10萬，當中屬少數民族嘅有7萬。
天主教方面，明萬曆二十七年，傳教士利瑪竇第三次到南京，喺正陽門起咗間敎堂仔，自此天主教正式傳入南京。呢間敎堂係當時江南省嘅傳教中心，1603年徐光啟就喺呢度領洗入教，之後佢同利瑪竇一齊譯西書，如《幾何原本》呢啲西學典籍傳入中國，將西學介紹入來。
清康熙十三年，教廷同意喺葡萄牙保教權下設立北京、南京教區，其中南京教區委任中國嘅羅文藻做南京教區主教，佢係天主教史上第一位中國籍主教，1685年羅文藻到任後，亦培養一批唐人神職人員。而家南京有天主教神父一位，信徒三千人。
中國古代以雅言作爲標準字音，而雅言係以當時洛陽話嘅讀書音作爲正音，因爲洛陽稱爲天地之中，認爲佢語音最正，所以歷代都重視洛下雅音，維持咗幾千年標準音嘅地位。晉代衣冠南渡，北方士族將標準字音帶落金陵，受當地吳語影響，產生支系金陵雅音，由於南北朝時南方係正朔，當時日本同中國嘅交往主要係南朝，於是金陵雅音傳過去日本，形成而家日文漢字音中嘅吳音。
明代時南京作爲京師，大量跟住朱元璋搬入南京嘅江淮人令當地話變成淮語分支，之後形成南京官話，作爲國語。南京官話從明朝開始，直到清朝中葉爲止，一直係通用中國大部份地區嘅官話，反而北京官話喺清代形成後只係朝廷講嘅話。
南京官話同北京官話最唔同在於南京官話有入聲，而北京官話無，亦由於佢保留聲調格局完整，就算北京官話係皇帝講嘅話，當時中國文人普遍認爲南京官話正統過佢。而舊時西洋人、日本人學中文口語，由於通用亦係學南京官話。
不過鴉片戰爭後，中國打開國門，外國人同中國政府越多接觸，越覺得要學朝廷講嘅北京官話，於是南北官話勢均力敵。後來中國文人嘅華夷觀念變咗，亦接受北京官話。最後民國北洋政府確定北京話做國語，全面取代南京官話嘅正統地位。
而家南京城講嘅南京話分兩種，城南年紀比較大嘅街坊講傳統口音，而後生嗰趟講新派南京話。南京喺近代經歷劇烈人口變動，先係民國作爲首都滙集好多外地人，南京大屠殺後人口劇降，之後人口嘅補充主要來自蘇北，當時新街口以北大半個南京城多係蘇北人，文革時南京有過萬人下放蘇北，日後又回遷，令南京嘅人口組成好唔同過20世紀初，所以傳統口音嘅南京話雖然有人講，但已經後繼無人。
南京有幾深厚嘅飲食文化。南京風俗有講食「八鮮」，八鮮係指八種菜蔬，按時令，清明食旱八鮮，中秋食水八鮮，稱爲「桂花飄香水八鮮」。呢種食齋菜嘅習慣源自南朝，嗰時佛敎興盛，影響到民間，所以有食齋風氣。八鮮有多種講法，除咗分水旱，水八鮮又有肉齋之分。
其中旱八鮮有蘆蒿、香椿薳、青豆葉、薺菜、枸杞薳、馬蘭薳、苜蓿薳、菊花腦，旱八鮮喺南京郊區都有出產，唯有蘆蒿以八卦洲最爲人稱道，話嗰度嘅蘆蒿最清香脆嫩。水八鮮指八種水生植物，因爲當地河湖多，所以水產多。
呢八種菜蔬有水芹、茭兒菜、蓮藕、紅菱、茨實、茭白、茨菇、馬蹄，舊時諸如玄武湖、莫愁湖、沙洲圩都出產水八鮮，蜂擁上市時人講「擔子壓斷街」。其中沙洲圩嘅出產啲人最讚，沙洲圩係古代白鷺洲嘅所在，喺而家建鄴區西南部靠長江一帶，即係沙洲街道同雙閘街道部份地區，因爲以前嗰度水靚，所以啲水八鮮更鮮嫩可口。
喺1930年代後半期到1950年代末係沙洲圩水八鮮出產嘅旺盛期，當時從水西門到中華門，有大細13班嘅八鮮行，最有名叫馬記，繁榮直到1950年代。不過1990年代以來，因爲工業化、外地人多，河塘少咗，污染嚴重，於是出產少咗兼品質下降，甚至絕產，而家只有少量上市，連啲後生一趟都報唔清水八鮮究竟有邊八樣。
南京嘅主城喺江南，市內交通長期喺江南發展。1968年長江大橋通車，南京市區開始向江北延伸。改革開放後南京市區擴張，隨住經濟發展，自2005年開通長江三橋、第一條地鐵後，南京嘅橋隧、地鐵進展好快，2010~2015年間陸續開通三條橋隧、五條地鐵。
巴士係南京市內交通嘅重要手段，從觀光巴士綫到郊外巴士綫，南京巴士綫總共有990條以上，其中市區有208條、浦口有38條、六合有295條、江寧有189條、溧水有18條、高淳有9條。南京係江蘇第一個開通觀光巴士嘅城市，主要行過明城牆、紫金山、總統府、玄武湖、明故宮、雨花臺、秦淮河、莫愁湖、陽山碑材等地。
喺南京搭巴士大部份可以用IC卡畀錢，相比用散紙，碌卡會平啲，有八折優惠，同樣張卡亦可以用嚟搭地鐵、輪渡、的士，所以當地市民度幾普及。而且金陵通亦可以用喺蕪湖、淮安、揚州、杭州、上海嘅的士同巴士。同時南京通用全國一卡通。
1997年起，原先南京有幾間巴士公司分業競爭，2012年又重新合一。現時南京巴士由南京公交集團營運，下面分爲六間全資公司，亦即負責主城巴士嘅江南公交客運有限公司、負責江北巴士嘅揚子客運有限公司、以及輪渡公司、公共單車公司，負責新城區有軌電車嘅南京新城現代有軌電車有限公司，再加個公交場站有限公司來管理站場同埋巴士之外嘅資產，而負責江寧、溧水、高淳巴士嘅東山客運有限公司由江寧政府控股、南京公交集團參股。
重新合一係爲咗城鄉一體化，縮短市區同郊區嘅發展距離，係作爲政府嘅公益事業來做。雖然巴士幾緊要，不過南京規劃當中，將來市內交通旨意地鐵，除咗要緩解主城嘅交通壓力，亦要發展副城、新城、郊區嘅交通，兼且串起市域各部份。
接落嘅2號綫係東西走向嘅幹綫，呢條綫連接主城同副城。2005年12月28號2號綫嘅試驗段開工，到2006年5月1號全面施工。直到2010年5月28號，2號綫同佢嘅東延段開通營運，同1號綫南延段同日開通。
目前計劃中，打算建成22條綫，當中城市軌道14條、都市圈軌道8條，舊城、主城、中心城嘅綫網密度分別係1.36、0.90、0.62 km/km²，而舊城站點600米半徑覆蓋率75%，主城站點800米半徑覆蓋率70%。
南京係華東鐵路網嘅圓心，所以係華東鐵路樞紐，建成嘅鐵路網會將南京變成中國鐵路嘅輻射點之一，南京本身亦係好多鐵路綫嘅起終點。同時南京由於佢嘅位置優勢，係華北、華東、華中三個地理大區嘅鐵路交接樞紐，而家普通鐵路方面有京滬鐵路、寧銅鐵路、寧啟鐵路、寧西鐵路經過，高速鐵路方面有滬寧高鐵、京滬高鐵、合寧鐵路、寧安高鐵、寧杭高鐵、滬漢蓉鐵路。
南京有多個鐵路站，其中主要有南京站、南京南站、中華門站、六合站、江浦站、仙林站六個客站，南京東站一個編組站，南京西站、中華門站兩個貨站。當中嘅南京南站係亞洲最大嘅鐵路樞紐中心，係京滬高鐵五大到發站之一。
祿口機場係中國緊要嘅機場之一，可以飛去中國大陸60個主要城市，亦有國際航班，比如去香港、澳門、臺北、高雄、星架坡、仁川、首爾、東京、大阪、曼谷、布吉、雪梨、法蘭克福、羅省，達35個國際城市，連續21年未出過事，到2017年，祿口機場係中國第11大旅客機場、第10大貨運機場。
祿口機場離南京市區35.8公里以上，有高速公路、地鐵直達，另外有機場巴士、的士服務。而家祿口機場喺週邊蘇皖兩省嘅城市度起咗16棟外地候機樓、5座外地貨站，所以祿口機場嘅服務亦提供畀南京週邊嘅城市，比如有揚州、無錫、常州、鎮江、泰州、淮安、宿遷、馬鞍山、滁州、銅陵、蕪湖、宣城、天長、蚌埠。
南京嘅地理格局係跨江而治，大體分成江南、江北兩部份，呢兩部份嘅交通好緊要。1968年南京長江大橋通車，成爲京滬鐵路嘅關節點之一，之後由於兩邊交通通咗，江北逐漸發展出工業區。呢條長江大橋幾有紀念價值，佢係中國人自己設計建造嘅第一條長江橋。
2005年，由於江蘇開全運會，是年開通咗長江三橋。之後嘅交通發展得好快，2010年開通長江隧道、2011年開通大勝關大橋、2012年開通長江四橋。其中大勝關大橋係世界第一條六綫鐵路橋，同時係世界負荷最大嘅高鐵橋。
南京嘅長江鐵路橋只有兩條，即係長江大橋、大勝關大橋，其餘都係公路橋。南京嘅長江鐵路橋對中國鐵路網意義重大，同武漢嘅鐵路橋一齊，並列中國南北鐵路網兩大要害，如果打仗時，襲擊南京、武漢各兩條鐵路橋，噉連接南北中國嘅25條鐵路綫中，有14條斷綫。
作爲長三角緊要嘅交通樞紐，南京喺公路方面亦幾通達。2012年尾，南京公路總里程達11074.254公里，當中高速公路551.816公里、二級同以上嘅高級公路2854.269公里。按行政等級，國道總長635.
709公里、省道586.472公里、縣道1886.31公里、鄉道4992.788公里、村道2970.269公里、專用公路2.706公里。南京所有農村地區都有公路通到，全市公路密度按國土面積計達168.
喺南京揸車要有中國內地嘅駕駛執照先係合法。因爲中國大陸無加入《聯合國道路交通公約》，而港澳臺有加入，所以港澳臺以及其他締約國所持嘅國際駕駛執照喺中國大陸唔受承認。中國大陸境外人士想喺南京合法揸車，就要憑境外駕照換取內地駕照，先係帶埋所需證件去政府機關核查，之後仲要通過中國大陸嘅駕照考試先換取到當地駕照，而且內地駕照嘅準駕資格唔可以超過境外駕照嘅。
南京係長江緊要嘅河港，佢嘅南京港係中國最大嘅內河港。2012年，南京港全年貨物吞吐量20701.27萬噸，其中出港8382.43萬噸，入港12318.84萬噸，外貿貨物吞吐量達1742.10萬噸。貨櫃吞吐量達230.
南京最出名嘅國有酒店係金陵飯店，佢係中國大陸第一批六間大型旅遊涉外飯店之一，曾經係中國大陸第一高樓。其他有名嘅高級酒店有南京金絲利喜來登酒店、南京世茂凱悅酒店、南京中航凱賓斯基酒店等等。改革開放、南京發展旅遊業之後，平價嘅旅館慢慢變多，而家喺南京已經相當普及。
喺中國，南京大屠殺往往係國民對日本右翼為侵略歷史翻案嘅關注焦點之一。而喺日本，公眾對南京大屠殺嘅認識就存在住廣泛唔同嘅情緒同觀點，尤其係日本極右翼份子，認為南京大屠殺係被誇大、甚至係憑空捏造嘅反日外交工具，亦有人認為否認南京大屠殺係歷史修正主義、否認主義嘅表現。
淞滬會戰結束後，中國軍隊向南京方向潰退，中國首都南京處於日軍嘅直接威脅之下。由於從上海嘅撤退組織嘅極其混亂，中國軍隊喺上海至南京沿途未能組織起有效抵抗。中國將領唐生智力主死守南京，主動請纓指揮南京保衛戰。
12月4號，日軍逼近南京週圍。8號，日軍佔領南京周邊陣地，已從北、東、南三面包圍南京，呢個時侯南京守軍只剩西面嘅長江一條退路，然而唐生智做出「背水一戰」嘅姿態，一方面下令集中力量固守複廓陣地，另一方面命令銷毀長江上全部渡船，並令宋希濂三十六師睇實城內通向下關嘅唯一通道挹江門，唔畀部隊由呢度退出。
自此，南京城內守軍同平民嘅退路被全部切斷。10號，日軍發動全線進攻，但直到12號仍未能突破南京城防。12號夜晚7點，唐生智突然下令突圍撤退，自己搭保留咗嘅汽艇出逃。南京守軍瓦解，大部向下關潰退，喺挹江門同三十六師發生激烈衝突，最終擊破城門逃至下關。
進城兵力約50000，執行軍紀維持嘅憲兵卻僅有17人嘅日軍除咗個別地或小規模地對南京居民隨時隨地任意殺戮之外，還對中國人，特別係解除咗武裝嘅軍警人員以同日軍認為係可能參加過抗日活動同適合兵役年齡嘅中國青壯年，進行過若干次大規模嘅「集體屠殺」。
1937年12月13號，《東京日日新聞》報道兩名日本軍官嘅「殺人競賽」。日軍第十六師團中島部隊兩個少尉軍官向井敏明同野田毅在其長官鼓勵下，彼呢相約「殺人競賽」，商定在佔領南京時，誰先殺滿100人為勝者。
佢地從句容殺到湯山，向井敏明殺咗89人，野田毅殺咗78人，因皆未滿100，「競賽」繼續進行。12月10號中午，兩人在紫金山下相遇，彼呢軍刀已砍缺咗口。野田謂殺咗105人，向井謂殺咗106人。又因確定唔咗係誰先達到殺100人之數，決定呢次比賽唔分勝負，重新比賽誰殺滿 150名中國人。
日軍侵佔南京期間強姦咗成千上萬嘅婦女，佢地唔分晝夜並喺受害婦女嘅家人面前施行強暴。有些婦女被日軍強姦咗好幾次，往往有婦女受唔住日軍折磨而死。此外，日軍還強迫亂倫行為。估計當時發生嘅強暴案可能超過30萬宗。
據統計，世界紅十字會喺南京城內外掩埋屍體總計43121具，南京紅十字會收埋22371具，慈善機構崇善堂收埋11萬2267具，慈善機構同善堂共埋屍7000餘具，雞鵝巷清真寺王壽仁以「南京回教公會掩埋隊」名義掩埋回族屍體400餘具。
南京淪陷前，日軍曾在上海、蘇州、嘉興、杭州、紹興、無錫、常州等地屠殺平民。有日本部分歷史學家曾經懷疑中方聲稱嘅三十萬被殺平民，實際上包括咗呢批南京以外被殺嘅華東人口。而中國歷史學家認為若華東地區被殺人口都計算在內嘅話，總數可能高達一百萬人。
法官之一嘅梅汝璈指出，對於南京大屠殺一案「花咗差唔多三個星期嘅工夫專事聽取來自中國、親歷目睹嘅中外證人嘅口頭證言，同檢查同被告律師雙方嘅對質辯難，接受咗一百件以上嘅書面證詞同有關文件，並且鞫訊咗松井石根本人」，「審理係特別嚴肅認真嘅」。
許多曾在當時南京附近作戰嘅日籍老兵承認南京大屠殺嘅存在。日本左翼嘅日本社會黨同左翼背景嘅日本教職員組合對南京大屠殺都多抱持承認大規模屠殺嘅立場。但因為日本政府始終否認該罪行同日本右翼民族主義教育下，唔少未經歷過侵華戰爭嘅日本人否認南京大屠殺嘅存在。
早稻田大學教授洞富雄，1973年7月發表《南京事件同史料批判》。《駁南京大屠殺係所謂「無稽之談」》，批判鈴木同山本嘅否定史觀。1967年寫成《近代戰史之謎》，1972年4月出版單行本《南京事件》，1972年11月出版日中戰爭史 資料《南京事件》，1982年日本文部省在審定教科書時對教科書文字進行修改，佢又立即于同年12月出版定本《南京大屠殺》駁斥。
1915年響陸軍大學校畢業，同年升做第三連隊中隊長。1918年，佢曾經短暫逗留響西伯利亞。1919年，一個人去瑞士做咗日本駐瑞士駐外武官，1921年改去駐守德國。同年10月27號，東條由柏林趕去參加巴登巴登密約。
1926年升做陸大兵學教官，1928年升做陸軍步兵大佐，同時就任陸軍省整備局動員課長，一年後調任步兵第一連隊隊長。同時佢係一夕會嘅核心人物，響1928年出任陸軍省動員課長之後，仲有份編寫滿洲問題解決方策大綱。
1935年9月21號，東條升任關東軍憲兵司令同埋關東軍警務長。在任期間，佢拉咗好多支持第三國際嘅關東軍軍人，話係要防止關東軍畀人「赤化」。1936年二二六事件之後，屬於「統制派」嘅東條，要求拉咗響關東軍內部、有份參加二二六事件嘅軍官，目的係要打壓軍內皇道派軍官。
本身近衛係提名咗主張同美國和平談判嘅東久邇宮稔彥王做下任首相，唔少陸軍高層覺得稔彥王圓滑嘅手段有利於佢哋去管軍隊，所以都唔反對佢。但係內大臣木戶幸一覺得相比起稔彥王，東條英機更加夠「強硬」，所以最後就改為提名佢。
響得到昭和天皇嘅同意後，東條響1941年10月18號正式做第四十任首相。昭和天皇響佢上任前，曾經要求佢要盡量避免同美國開戰。出於天皇嘅命令，東條被迫搵性格溫和嘅東郷茂德做外務大臣，處理好同外國嘅關係。
1941年12月8號，佢發表宣言，宣佈同英美開戰。同一日，經過東條批准同埋響山本五十六嘅帶領下，日軍成功偷襲珍珠港，對美軍造成打擊。響同英美開戰四日後，東條宣佈將抗日戰爭合併到英美開戰，統稱「大東亞戰爭」。
對於東條嘅反應，參謀本部一下子就好嬲，第二日就搵嚟陸軍軍務局長佐藤賢了同東條嚟傾。但係佐藤都唔肯讓步，結果兩方人就響度鬧交。參謀本部作戰部長田中新一鬧東條係「馬鹿野郎」，東條就賴佢當初淨係著重海軍，完全唔理陸軍，有今時今日完全係參謀本部自己攞嚟衰。
趕住嚟拉東條嘅駐日盟軍聽到槍聲之後，嗱嗱臨叫咗白車，響東條屋企做急救。由於子彈嘅位置離個心好近，所以佢一度有生命危險。駐日盟軍總司令麥克阿瑟知道之後，為咗唔畀東條就咁死咗，就請咗軍醫約翰遜上尉嚟醫東條，仲送埋佢去橫濱本牧嘅野外醫院，用上最好嘅治療。
偷襲珍珠港，又叫珍珠港事件或者珍珠港事變，係1941年12月7號清晨，日本聯合艦隊嘅飛機同迷你潛艇，突然襲擊美國太平洋艦隊喺夏威夷檀香山嘅基地珍珠港，同埋歐胡島上美軍飛機場嘅事件。偷襲直接促使美國喺第二日正式參戰。
日本軍部稱呢次軍事行動為夏威夷行動同埋AI行動，計劃時稱Z行動。日本之所以偷襲珍珠港，就係想癱瘓美國太平洋艦隊。咁日本打東南亞嘅大英帝國、荷蘭同美國領地嗰陣，美國就阻唔到佢。喺日本突襲珍珠港嘅七個鐘內，日軍仲攻打埋美國嘅菲律賓、關島同埋威克島，英國嘅馬來亞、星加坡同香港。
日本同美國早喺1920年代起就意識到佢哋有機會爆發戰爭，而且亦有計劃應對。日本自1890年代就好警愓美國喺太平洋嘅區域同軍事擴張。當其時美國吞併太平洋嘅島嶼，例如夏威夷同菲律賓，令日本感到美國已經接近或者干涉佢嘅勢力範圍。
雖然日本喺美國拒絕咗種族平等議案後開始對美國採取警誡政策，但兩國仍然可以和平合作，維持貿易。直到1931年日本入侵滿洲之前，兩國關係都未有變壞。之後十年，日本喺中國擴張，令第二次中日戰爭喺1937年爆發。
1940年年中，羅斯福總統調走太平洋艦隊，由聖地牙哥調去夏威夷。 佢仲命令菲律賓準備打仗，想用呢兩招阻止日本喺遠東擴張。因為日本軍部以為佢哋一進攻英國嘅東南亞殖民地，包括星加坡 會拉埋美國入戰。為咗阻止美國海軍干涉佢哋喺東南亞嘅行動，日本要預先攻打美國。
日本參謀仲認為要打埋菲律賓。橙色戰爭計劃預計美國要40,000個精銳去守住菲律賓，但麥克阿瑟認為要用多十倍士兵，所以呢個計劃從來都冇實施過。1941年，美國參謀就預咗一旦打仗，就棄守菲律賓。同年，海軍上將兼亞洲艦隊司令Thomas C.
1941年，日本趁法國淪陷，奪取法屬印度支那。美國卒之停運石油去日本，部分係因為美國嘅新措施，限制咗本地嘅石油消耗。 因美國禁運，日本打算奪取荷屬東印度豐富嘅石油資源。 8月17號，羅斯福警告日本，如果「鄰國」遭受攻擊，美國會有措施準備反對。
日美兩國喺1941年談判，試圖修補關係。日本提出條件，話會同中國國民政府議和，然後撤出中國大部份地區同埋印度支那。而且日本仲話會用新嘅方式去睇三國同盟，話如果其他國家同日本互利互惠，就會約束自己嘅貿易歧視行為。
呢啲提案都被華府拒絕。時任首相近衛文麿話要見羅斯福，但對方就話要傾掂先至見。 美國駐日大使多次同羅斯福講同近衛見面，警告佢話只有呢個做法先可以保住想和解嘅近衛政府，先可以維持太平洋和平， 但都係冇見到。
日本最後嘅提議喺11月20號提出，話如果美國、英國、荷蘭供應一百萬加侖飛機油、撤銷制裁同埋唔再支援中國嘅話，日本就撤出南印度支那，而且唔會攻打東南亞。 美國喺11月26號反建議，即係Hull嘅備忘錄，要求日本無條件撤出中國，仲要同太平洋各勢力簽定互不侵犯協議。
太平洋戰爭打完之後，作為主要戰敗國之一嘅日本嘅地位更一敗塗地。1964年，東京終於成功申辦奧運會，對比下成為咗日本重拾自信嘅改革象徵，係經濟急速恢復、轉型和平政治嘅重要國家記憶，因此後尾日本人對於奧運會嘅申辦有住零舍特殊嘅感情。
呢屆奧運一共有94個國家地區派出代表團參賽，當中有16個國家第一次派代表團參加夏季奧運，包括阿爾及利亞、喀麥隆、乍得、剛果共和國、象牙海岸、多明尼加共和國、利比亞、馬達加斯加、馬來西亞、馬里、蒙古人民共和國、尼泊爾、尼日爾、贊比亞、塞內加爾、坦桑尼亞，但係利比亞代表隊响奧運開幕禮後退出賽事，因此參賽國家同地區數目其實係93個。
目前，喺嚴格嘅統計文件入面，英文術語national gross domestic product係指一國嘅生產總值，regionalgross domestic product係指一地區嘅生產總值。
本地生產總值同本地居民生產總值係兩回事，本地生產總值係唔計地方間收入轉移。即係，本地生產總值講嘅係呢度出產咁多，本地居民生產總值講嘅係呢度/嗰度出產咗，當地入到袋咁多。比如，有外資喺A地開廠，佢帶咗班B地嘅工仔做嘢，呢間廠所有嘅產出，包埋外地工仔嘅人工，會計入A地本地生產總值，但班外地工走咗，佢哋份糧就計去B地嘅本地居民生產總值，就唔關A地事。
1973年石油危機，又叫第一次石油危機，係1973年發生嘅石油大幅漲價事件，引起好多國家經濟衰退。事緣1973年10月第四次中東戰爭爆發，石油輸出國組織為咗打擊對手以色列同佢啲同盟，宣佈石油禁運，令到油價上漲咗四倍。
想像家陣有個經濟體。由個經濟體裏面是但攞件資產嚟睇，件嘢都會有個「價值」。响經濟學上，有好多指標可以攞嚟衡量一件資產嘅價值，例如實際同名目價值噉，當中最顯而易見嗰種價值係市場價值－件資產嘅市場價值係指買家同賣家喺「雙方都有充足資訊，而且大家都心甘情願」嘅情況下，會用幾多錢買賣件資產。
例如 1990 年代尾嘅科網泡沫就畀人指有噉嘅特性，當時啲投資者好多抱住「搞互聯網相關科技嘅公司，買佢哋股票係保證賺」噉嘅心態，雖然互聯網最後的確對世界造成咗巨大嘅影響，但早期搞相關科技嘅公司有好多都係執笠收場嘅－買咗呢啲公司股票嘅投資者就損失慘重。
有金融界人士分析返單嘢指，每當有新興產品進入市場嗰陣，搞呢啲產品嘅公司成日都會講到隻產品好似會改變世界噉，引好多人買佢哋股票，不過嘗試創新嘅公司好多時都失敗收場，而且就算隻產品最後成功，依然有可能會有投資者「高估咗隻產品嘅潛力」或者「低估咗隻投資回本要用嘅時間」等嘅情況。
如果按呢條法則行事嘅投資者數量有返咁上下多，件資產嘅價就會慢慢升，而且情況仲會因為羊群效應而加劇－喺一場噉嘅博傻泡沫當中，梗會有啲早期嘅參與者搵到大錢，而佢哋嘅故事傳咗出去，就會進一步吸引更多嘅人加入「做傻仔，一齊鬥傻」。
2008年環球金融危機，報紙叫佢做金融海嘯、信貸危機，係場世界性金融危機，由美國2007年次級房屋信貸危機爆發引起。因為有AAA級嘅金融機構都會破產，所以投資者開始對證券、債券、借錢畀人都冇信心，個個冇信用搞到金融海嘯。
自民黨自1955年成立以嚟，一路都有壓倒性優勢，直至1993年俾非自民·非共產連立政權以些微席數優勢打低，不過連立政權好快因為內部拗撬而散檔。自民黨用首相個位作為條件，拉攏到幾十年嘅老對手社會黨同新黨先驅重組政府，結果自民黨落台都冇一年就重新執政。
直到2009年，自民黨再次下野，席位更加係創黨以嚟最少。不過民主黨執政時期有唔少失誤，包括兌現唔到要求美國搬出沖繩普天間基地嘅承諾、東日本大震災救災太慢等，其中大地震引發嘅一連串事件，包括福島核災難更加重創民主黨民望。
1947年，社會黨喺呢年嘅眾議院選舉贏到最多議席，同民主黨、國民協同黨籌組聯合政府，社會黨嘅委員長片山哲成為首相，不過內閣入面各政黨有唔少對政策理念上嘅衝突，黨內又出現路線之爭，結果片山內閣一年都未夠就倒台，之後由民主黨嘅蘆田均接任首相，社會黨繼續留喺內閣，並且有一啲屬於社會黨左派嘅人入閣，不過冇幾耐，蘆田內閣就因為昭和電工事件落台，政權又落入吉田茂手上，社會黨就一直到1993年先至再重新上台。
1949年眾議院選舉，社會黨慘敗，連前首相片山哲都輸咗，社會黨喺1949年4月開大會，就喺呢次會議入面，左右兩派就為咗路線問題炒大鑊，右派認為社會黨應該要行「大眾政黨」路線，而左派就覺得要行「階級政黨」路線，最後兩派人喺1950年分裂，到1955年兩派人為咗應對保守派嘅民主黨同自由黨合併，先至重新合併。
1959年，當時嘅日本首相岸信介推動《美日安保條約》續約，引起民眾反對，結果展開咗連續兩年嘅安保鬥爭，不過《美日安保條約》最後都係續到約。而社會黨黨內嘅路線紛爭喺嗰時都冇停到，以片山哲、西尾末廣等人為首嘅右派因為支持《美日安保條約》，喺1960年安保條約成功續約之後就退出社會黨，另立民主社會黨，到1960年10月12號，上任社會黨委員長僅僅半年嘅淺沼稻次郎喺東京做選舉演講嗰時畀極右翼青年山口二矢刺殺而死。
1960年代，社會黨嘅得票率大概維持喺30%左右，但到1969年嘅眾議院選舉，社會黨突然少咗三分之一嘅議席，得票率跌到得返20%左右。原因可能係社會黨冇對中國嘅文化大革命、蘇聯入侵捷克斯洛伐克呢啲重要問題表態，而內部原因就係社會黨開始出現原教旨主義傾向，令佢哋嘅論說得唔到喺戰後快速成長嘅中產階級支持，加上社會黨嘅基層組織薄弱，長期依賴工會組織日本勞動組合總評議會，令到原本會因為勞工階級增加同都市化受惠嘅社會黨，支持度竟然停滯不前，甚至倒退。
1986年，委員長石橋政嗣因為選舉大敗落台，選出土井多賀子做委員長，係日本主要政黨當中第一個女黨魁。憑著土井犀利嘅問政風格，以及因為執政黨設立消費稅同瑞可利分餅仔醜聞嘅因素，1989年嘅參議院選舉，社會黨大勝，喺改選嘅議席當中贏到45席，第一次多過自民黨嘅36席，自民黨亦都冇咗參議院嘅控制權，時稱「土井旋風」。
呢次選舉畀咗在野陣營好大鼓舞，認為日本政壇嘅風向開始會有啲轉變。1990年眾議院選舉，社會黨贏到136席，亦都有可觀嘅增幅，不過呢次自民黨都仍然保住過半數，政權交替失敗，而社會黨議席嘅增幅主要來自其他在野黨。
1990年，波斯灣戰爭爆發，日本政府當時打算派自衛隊去參戰，但係社會黨話呢個行動係違反憲法第9條為由反對，但咁樣就令到公明、民社兩黨開始同社會黨疏離。到1991年嘅地方選舉，社會黨失利，土井多賀子落台，由田邊誠接任。
1993年，在野黨趁自民黨內鬥嚴重之際，以對當時首相宮澤喜一提出不信任動議，最後喺小澤一郎派系特登唔出現嘅情況下，議案通過咗。跟住自民黨內要求政治改革嘅人紛紛另組新黨，結果喺眾議院選舉入面，在野黨終於成為多數，55年體制瓦解。
不過社會黨喺呢次選舉並唔完全係贏家，社會黨喺選前有136席，但係呢次就得返70席，席次大跌一半，相反自民黨重比選舉前多咗1席。選舉後，社會黨為首嘅聯盟為咗招攬日本新黨同新黨先驅兩個右派細黨，將首相大位讓出畀細川護熙，組成八黨聯合政府，實現自1955年以嚟第一次政黨輪替，土井多賀子就出任眾議院議長。
2009年8月嘅大選入面，民主黨橫掃國會308個議席，攞到執政權，但係美軍基地搬遷問題、東日本大地震災情處理等等嘅議題令民主黨民望急跌。結果2012年大選民主黨大敗，變返在野黨，比例區嘅得票更加少過當時啱啱冒起嘅日本維新會，得票只係全國第三。
福島第一核電廠核災，縮寫福島核災，係世界最嚴重嘅核災之一。事發喺日本福島縣嘅福島第一核電廠。核電廠由東京電力公司經營，一共六座核子反應爐，全部係沸水式反應爐，當中四座發生事故。事緣二零一一年三月十一號，日本時間下晝兩點四十六分，發生日本東北地震，並引發海嘯。
海嘯令發電廠各核子反應爐嘅冷卻系統失靈，為咗避免爐芯完全熔毀，並導致輻射四散，禍延全球，官方盡力灌水冷卻。但灌水唔係好有效，化學反應令反應爐多日連翻氫氣爆炸，所倖未全毀，部份輻射塵升上半空，輻射雲散佈關東各地，以及太平洋周邊嘅地區，電廠嘅周邊地區水土受輻射污染比較嚴重，人畜均不能安全食用。
地震發生後，福島第一核電廠所有核子反應爐，均自動安全熄爐，停止核分裂反應，但核衰變仍然繼續，餘熱高溫需用水冷卻，以防過熱燒壞。停爐後，冷卻系統需靠火力發電推動，但因海嘯高過防波堤，令較低窪嘅發電機故障，冇法供電。
冷卻系統亦靠電池行咗八個鐘後，最終斷電，冷卻水循環系統就冇法繼續運作。之後為咗降低反應爐安全殼嘅壓力，核電廠職員冒死打開閥門放咗啲蒸氣出來，但最後導致氫氣爆炸兼冚樓，燃料儲存池冷卻用水跌過安全水位，令燃料棍外露，導致熔化，發生泄漏輻射事故。
三月廿二號，日本經濟產業省原子能安全保安院指出，福島第一核電廠正門附近嘅輻射量，比平常最少多出七十倍，而一號反應爐嘅中央控制室輻射量，亦升到平常嘅一千倍。係日本首次確認，有放射性物質外泄，稱呢次事故為核災。
呢次核災，可以同一九八六年，蘇聯切爾諾貝爾核電廠核災相提並論，全面禁止核試條約組織指出，同切爾諾內爾核災比起，福島核災放出嘅放射物數量，碘一三一達百分之七十三，而銫一三七達百分之六十一。方圓一百公里，食水都受污染，而日本首都東京，事故發生後幾日，輻射雲飄到東京降雨後，驗出食水含輻射水平對成年人健康冇即時影響，但唔適合畀幼兒飲用，日本政府向影響市民派樽裝水。
安倍晉三，日本政治家，曾經做過兩次內閣總理大臣，佢係日本戰後以嚟最後生同埋第一個喺戰後出世嘅日本首相，亦係日本憲政史上在任時間最長嘅首相。喺佢在任日本首相期間，內政上通過安倍經濟學，大膽實行量化寬鬆政策，成功令日本走出自泡沫爆破以嚟長達幾十年經濟衰退嘅局面，外交上則提出「印太地區」概念，提倡建立自由開放嘅印太地區，同時主張修改《日本國憲法第九條》，解禁集體自衞權，積極同美國等盟友合作，支持台灣參與國際舞台，對抗中國共產黨對印太地區嘅滲透同侵略。
日經平均指數，正式名日經225，係日本嘅主要股票市場指數，係日本經濟新聞社喺1950年9月7日推出，用東京證券交易所上市嘅前225間公司嘅股價按照加權計出嚟。日經指數嘅成份股喺每年九月都會進行檢討，任何改變會喺當年十月調整。
日本係東亞島國，由四個大島同埋6852個島仔組成，2005年佢全部面積有成37萬7915 km²。四大島由北到南分別係北海道、本州、四國同埋九州，呢幾個地域叫做「日本本土」而唔會另喺後面加個「島」字。
用地殼板塊來講，日本列島係由歐亞大陸板塊同其他板塊撞到突起而成，國土約莫75%係山地丘陵地帶。本州中間山脈連綿，將國土分成兩份，分別係向住日本海嘅「裏日本」同埋向住太平洋嘅「表日本」。日本平原就多數喺沿岸地區，係日本人口、都市、經濟命脈嘅集中之地。
日本周邊嘅海域分別係東邊嘅太平洋、南邊嘅菲律賓海、西邊嘅東海、西北邊嘅日本海，以及東北邊嘅鄂霍次克海。本州同四國之間嘅海叫做瀨戶內海，入面散佈好多島。日本對出太平洋海域，有股叫黑潮嘅暖海流向北行，另外有股親潮寒流就響北太平洋向南流。
由於日本橫跨嘅緯度都幾大，南北氣溫嘅差得好明顯。北海道同本州嘅高原地帶係亞寒帶，本土地區就屬於溫帶，而沖繩等南方諸島就屬於亞熱帶。此外，因為有季候風同埋海流交匯，所以日本四季分明、降水充足。5月至9月，熱帶氣流會從太平洋靠向日本，加上黑潮、親潮喺周邊海域交匯，為日本帶嚟悶熱、雨水充足嘅夏季。